1.

Članak 67. zamjenjuje se sljedećim: „Članak 67. Zahtjevi za premještanja ptica u zatočeništvu namijenjenih izložbama 1. Subjekti premještaju ptice u zatočeništvu na izložbu u drugoj državi članici samo ako te životinje udovoljavaju uvjetima iz članka 59. 2. Subjekti u državi članici ptice u zatočeništvu mogu prije premještanja na izložbu u drugoj državi članici sakupljati u jednom registriranom objektu koji se nalazi u istoj državi članici pod sljedećim uvjetima: (a) ptice u zatočeništvu ostaju u tom objektu najviše 12 sati; (b) u trenutku sakupljanja objekt drži samo ptice u zatočeništvu namijenjene za predmetnu izložbu; (c) sve ptice u zatočeništvu sakupljene u objektu dolaze izravno iz registriranih ili odobrenih objekata u kojima se neprekidno drže i u kojima ispunjavaju uvjete iz članka 59. 3. Subjekt odgovoran za izložbu, osim izložbi letenja, osigurava: (a) da je sudjelovanje životinja u izložbi ograničeno na ptice u zatočeništvu unaprijed registrirane za sudjelovanje u izložbi; (b) da sudjelovanje u izložbi ptica koje potječu iz objekata smještenih u državi članici u kojoj se izložba održava ne ugrožava zdravstveni status ptica koje sudjeluju u izložbi: ili i. tako što se zahtijeva isti zdravstveni status za sve ptice u zatočeništvu koje sudjeluju u izložbi; ili ii. tako što se ptice u zatočeništvu podrijetlom iz države članice u kojoj se izložba održava drže u zasebnim nastambama ili ograđenim prostorima odvojeno od ptica u zatočeništvu podrijetlom iz drugih država članica; (c) veterinar: i. provodi identifikacijske provjere ptica u zatočeništvu koje sudjeluju u izložbi prije ulaska na izložbu; ii. prati kliničko stanje ptica pri ulasku na izložbu i tijekom izložbe. 4. Subjekti osiguravaju da se ptice u zatočeništvu koje se premještaju na izložbu u skladu sa stavcima 1., 2. i 3. premještaju s takve izložbe u drugu državu članicu samo ako ispunjavaju sljedeće zahtjeve: (a) životinje prati certifikat o zdravlju životinja u skladu s člankom 81.; ili (b) u slučaju ptica u zatočeništvu osim ptica u zatočeništvu koje sudjeluju u izložbama letenja, životinje prate svi sljedeći dokumenti: i. izjava veterinara iz stavka 3. točke (c) u kojoj se navodi da tijekom izložbe nije bio ugrožen zdravstveni status ptica kako je potvrđen u izvornom certifikatu o zdravlju životinja u skladu s člankom 81., ii. valjani izvorni certifikat o zdravlju životinja u skladu s člankom 81. koji je izdalo nadležno tijelo države članice podrijetla za premještanje ptica u zatočeništvu na izložbu; (c) u slučaju ptica koje su sudjelovale u izložbi letenja, životinje prati valjani izvorni certifikat o zdravlju životinja u skladu s člankom 81. koji je izdalo nadležno tijelo države članice podrijetla radi premještanja ptica na izložbu letenja, bez potvrde opisane u točki (b) podtočki i., pod uvjetom: i. da se životinje premjeste natrag u državu članicu podrijetla, i ii. da će planirano premještanje ptica u zatočeništvu u državu članicu podrijetla biti dovršeno unutar razdoblja valjanosti izvornog certifikata o zdravlju životinja u skladu s člankom 81. koji je izdalo nadležno tijelo države članice podrijetla radi premještanja ptica u zatočeništvu na izložbu letenja. 5. Veterinar iz stavka 3. točke (c) izdaje izjavu iz stavka 4. točke (b) podtočke i. samo pod uvjetom: (a) da se životinje premjeste natrag u državu članicu podrijetla, (b) da je dogovoreno da će planirano premještanje ptica u zatočeništvu u državu članicu podrijetla biti dovršeno unutar razdoblja valjanosti izvornog certifikata o zdravlju životinja u skladu s člankom 81. koji je izdalo nadležno tijelo države članice podrijetla radi premještanja ptica u zatočeništvu na izložbu, (c) da su ispunjeni uvjeti iz stavka 3. točke (b).”